ཉལ་དམིགས་ལུས་སྦྱིན་ཟབ་མོ།

༈ ཉལ་དམིགས་ལུས་སྦྱིན་ཟབ་མོ་བཞུགས་སོ།།
བདག་དེང་ནས་གཟུང་ཏེ་བྱང་ཆུབ་མ་ཐོབ་ཀྱི་བར་དུ་རྣམ་རྟོག་ལ་ཆོས་སྐུ་བལྟ་
བར་བགྱིའོ།།
བར་ཆད་ལ་དངོས་གྲུབ་དུ་བལྟ་བར་བགྱིའོ།།
སྐྱོན་ལ་ཡོན་ཏན་དུ་བལྟ་བར་བགྱིའོ།།
ཅི་ཤར་ལ་དགག་བསྒྲུབ་མེད་པར་བགྱིའོ།།
ཞེས་ལན་གསུམ་བརྗོད་དེ།
ང་གི་སྤྲི་ག ་གཙུག་ཏུ་རྩ་བའི་བླ་མ་ཡུམ་ཕག་མོ་གནག་ཅིང་ལྟུ་ཚིགས་ཐུང་བ་
ཁྲོ་མོའི་ཆ་བྱད་ཅན་ཤིན་ཏུ་གཏུམ་ཞིང་རྔམ་པ། སྤྱི་གཙུག་ན་ཕག་ཞལ་ནམ་མཁའི་
མཐོངས་སུ་ངུར་བ། ཕྱག་གཡས་གྲི་གུག་ནམ་མཁར་འཕྱར་ཞིང་། གཡོན་པས་
ཐོད་ཁྲག་ཞལ་དུ་གསོལ་བ། ཞབས་གཡས་ཀྱི་རྟིང་པ་གསང་བའི་གནས་ལ་
གཏད་པ། ལ་ལརརྐྱེན་ངན་ལ་ཟེར། གཡོན་རྟོག་མེད་རོའི་སྙིང་གར་བརྡིབ་པ། ཁ་ཊཱཾ་
ག་མཆན་ཁུང་གཡོན་ན་འཆང་བ། དུར་ཁྲོད་ཀྱི་ཆས་བརྒྱད་བརྒྱན་པར་དམིགས་ལ་
དེའི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་བརྒྱུད་པའི་བླ་མ་ཐམས་ཅད་སྤྱན་དྲངས་
ཛཿཧཱུྃ་བཾ་ཧོ་ས་གཉིས་སུ་མེད་པར་བསྟིམ།
ཨེ་མ་ཧོཿ བླ་མ་རིན་པོ་ཆེ།།
འགྲོ་བ་སྐྱོབ་པའི་དོན་བརྩོན་པ།།
147

ཆོག་སྒྲིག་གི་སྐོར་ལས།

བག་ཆགས་མ་རིག་འཁྲུལ་པའི་སེམས།།
རྣམ་རྟོག་འཁྲུལ་པའི་དབང་དུ་སོང༌།།
ད་ནི་གུ་རུའི་བྱིན་རླབས་ཀྱིས།།
འཁོར་བ་སྡུག་བསྔལ་ཐམས་ཅད་དང༌།།
ཡ་ང་འཇིགས་སྐྲག་དགྲ་འདྲེ་བདུད།།
ན་ཚ་ཉོན་མོངས་བདག་འཛིན་དང༌།།
གཉིས་འཛིན་རྟོག་པ་ཐམས་ཅད་ཀུན།།
ལམ་དུ་ལོངས་པར་བྱིན་གྱིས་རློབས།
ཕཊཿ་ཨཱཿཧཱུྃ་སརྦ་པུ་ཛ་ཧཱུྃ།
ཕངས་ཤིང་བརྩེ་བའི་དངོས་པོ་ཐམས་ཅད་ཕུལ་བར་བསམ། ཕཊཿམ་ཧཱ་མཾ་
ས་པུ་ཛ་ཧོཿ བདག་ལུས་ལྟོས་པ་མེད་པར་ཕུལ་བར་བསམ། ཕཊཿམ་ཧཱ་ཙིཏྟ་པུ་
ཛ་ཧོཿ འདི་བྱ་འདི་བྱེད་ཀྱི་རྣམ་རྟོག་ཚོགས་དང་བཅས་པ་ཐམས་ཅད་ཕུལ་བར་
བསམ། མ། ཕཊཿ ཞེས་བླ་མ་རྡོ་རྗེ་རྣལ་འབྱོར་མ་དེ་ཉིད་ནམ་མཁའ་ལ་འཇའ་ཡལ་
བ་བཞིན་མི་དམིགས་པའི་ངང་ལ་མཉམ་པར་དལ་ཅིག་བཞག་ནས། ཕཊཿ
ཀྱེ་ཧོཿ མ་རིག་འཁྲུལ་པའི་སེམས་ཅན་རྣམས།།
བདག་ཏུ་གཟུང་བའི་འཁོར་བ་སྟེ།།
ང་ཡིས་བདག་འཛིན་གནས་དེར་སྟོང༌།།
ལན་ཆགས་འདེད་ཅིང་གནོད་པའི་བགེགས།།
148

ཉལ་དམིགས་ལུས་སྦྱིན་ཟབ་མོ།

ནད་དང་དགྲ་ཡི་རྐྱེན་རྣམས་ཀུན།།
དོ་ནུབ་ལན་ཆགས་ཐམས་ཅད་ལོངས།།
བདག་འཛིན་མེད་པར་སྦྱིན་པར་བྱ། །ཕཊཿ
ཞེས་རང་གི་ལུས་མི་རོ་བཞིན་བསྒྱུར་བར་བསམ་ལ། ཡིད་ཀྱི་རྣམ་ཤེས་སྙིང་
ག་ན་འོད་མཐེ་བོང་ཙམ་ཞིག་ཡོད་པ་དེ་རྒྱངས་ཏེ་ཐོན་པ་ལས། ཕཊཿ ཞེས་པས།
རིག་པ་རྡོ་རྗེ་རྣལ་འབྱོར་མ་ཕྱག་གཡས་རལ་གྲི་འཛིན་པ་གཅིག་ཏུ་གྱུར་ཏེ། ཕཊཿ
ཞེས་རང་གི་ལུས་དེ་ཉིད་ཚལ་པ་དུ་མར་བཤགས་ཏེ་འཇིགས་ཤིང་སྐྱི་གཡའ་
བའི་གནས་སམ་རང་གི་ཡུལ་ཕྱོགས་དེ་ཐམས་ཅད་ཤ་དང་ཁྲག་དང་རྐང་དང་ཚིལ་འུ།
ཀླད་པ་རུས་པའི་ཕུང་པོས་ཆིལ་གྱིས་བཀང་སྟེ། ཨཱོྃ་ཨཱཿཧཱུྃ་ ཞེས་པ་གསུམ་གྱི་བྱིན་གྱིས
བརླབས་ནས། ཕཊཿ
བདག་ལ་གནོད་ཅིང་འཚེ་བར་བྱེད་པའི་ཕོ་གདོན་རྒྱལ་པོ། མོ་གདོན་
སྲིན་མོ། གྲི་བོ་གྲི་མོ། སྔར་འདྲེ་རྙིང་པ། ད་འདྲེ་སོ་མ། ལམ་འདྲེ་འཁྱར་པོ།
ཟ་འདྲེ་ཤི་བཤེད། གཞན་ཡང་དང་པོ་ནད་ཀྱི་སྣ་འདྲེན་པ། བར་དུ་ནད་ཀྱི་ཚང་
བཅའ་བ། ཐ་མར་ནད་ཀྱིས་མི་ཕན་དུ་འཇུག་པར་བྱེད་པའི་འབྱུང་པོ་མི་དང་མི་མ་
ཡིན་པ་ཐམས་ཅད་འདིར་འདུས་ཤིག །ཁྲོམ་ཆེན་པོ་ཚོགས་པ་བཞིན་ཡོད་པ་རྣམས་
ཀྱི་བདག་ལུས་ཤ་ཁྲག་གི་ཕུང་པོ་ཧཾ་བཞིན་དུ་ཟོས་པར་བསམ་ཞིང༌། བདག་འཛིན་
མེད་པར་ལིངས་ཏེ་བྱིན་ནོ། །ཕཊཿ
149

ཆོག་སྒྲིག་གི་སྐོར་ལས།

ཞེས་པས། རིག་པ་རྡོ་རྗེ་རྣལ་འབྱོར་མ་ཡང་ནམ་མཁའ་ལ་སྤྲིན་དེང་པ་ལྟར་
ཐིམ་སྟེ། ཅི་ཡང་ཡིད་ལ་མི་བྱེད་པའི་ངང་ལ་མཉམ་པར་བཞག་ཅིང་། སྦྱིན་པ་རྒྱ་
ཆེན་གྱུར་པ་ སོགས་དང། དགེ་བ་འདི་ཡི་སྐྱེ་བོ་ སོགས་བརྗོད།
ཉམས་ལེན་འདི་ནི་གཅོད་གསང་བ་རྨད་བྱུང་ལས་པྲཛྙཱ་རསྨིས་མདོར་བསྡུས་ཏེ་སྦྱར་བའོ། །འདི་ནི་
ཟ་ཧོར་ཆོས་ཀྱི་རྒྱལ་པོ་གདུང་དྲི་མ་མེད་པ་ལས་ལེགས་པར་འཁྲུངས་པ་ས་སྐྱོང་མི་དབང་སྟོབས་ཀྱི་རྒྱལ་པོའི་
རྒྱུན་གྱི་ཐུགས་དམ་དུ་གནང་བ་དགེའོ། །དགེའོ། །དགེའོ།།
150